ORI เสียรูปมวย.!?
หุ้นบริษัท ออริจิ้น พร็อพเพอร์ตี้ จำกัด (มหาชน) หรือ ORI มีการเสียศูนย์ตั้งแต่วันขึ้นเครื่องหมาย XD (16 ต.ค.) แฟนคลับคงจำกันได้แม่นว่าวันนั้นราคาหุ้น ORI รูดลง 34.70% (จาก 17 บาท เหลือ 11.10 บาท ติดลบ 5.90 บาท) มากกว่าไดลูชั่นเอฟเฟ็กต์จากการปันผลเป็นหุ้นอัตราส่วน 2 หุ้นเดิมต่อ 1 หุ้นปันผล เพราะผลกระทบจากไดลูชั่นเอฟเฟ็กต์จริง  ๆ ควรอยู่ที่ 33% หรือราคาหุ้น ORI ควรอยู่ที่ประมาณ 11.30 บาท เท่านั้น..!
30 ต.ค. 2561

สำนักข่าวรัชดา
หุ้นบริษัท ออริจิ้น พร็อพเพอร์ตี้ จำกัด (มหาชน) หรือ ORI มีการเสียศูนย์ตั้งแต่วันขึ้นเครื่องหมาย XD (16 ต.ค.) แฟนคลับคงจำกันได้แม่นว่าวันนั้นราคาหุ้น ORI รูดลง 34.70% (จาก 17 บาท เหลือ 11.10 บาท ติดลบ 5.90 บาท) มากกว่าไดลูชั่นเอฟเฟ็กต์จากการปันผลเป็นหุ้นอัตราส่วน 2 หุ้นเดิมต่อ 1 หุ้นปันผล เพราะผลกระทบจากไดลูชั่นเอฟเฟ็กต์จริง  ๆ ควรอยู่ที่ 33% หรือราคาหุ้น ORI ควรอยู่ที่ประมาณ 11.30 บาท เท่านั้น..!
กล่าวคือ..จำนวนหุ้นเดิม 1,632 ล้านหุ้น บวกกับหุ้นปันผล 816 ล้านหุ้น เท่ากับว่าจำนวนหุ้นเพิ่มเป็น 2,448 ล้านหุ้น หรือเพิ่มขึ้น 50% แต่คิดเป็นไดลูชั่นเอฟเฟ็กต์ประมาณ 33%
จากปรากฏการณ์ดังกล่าว จึงนับเป็นสารตั้งต้น ทำให้มีแรงแพนิกขายหุ้น ORI ออกมาไม่หยุด..จนเกิดอาการที่เรียกว่า “เสียรูปมวย” ชนิดที่ว่า “หามุมไม่เจอ” ไปเลยทีเดียว..และจากวันนั้นถึงวันนี้หุ้น ORI เกิดอาการถอยไหลลงคลอง มาอยู่ที่ระดับ 9 บาท ติดลบกว่า 47%
จนเป็นที่กังขา.! อ้าว..แบบนี้คนที่ได้รับหุ้นปันผลวันนี้ (31 ต.ค.) จะคุ้มไหมเนี่ย.!? คำตอบคือไม่คุ้ม.!! เพราะต้นทุนเฉลี่ย 11.30 บาท แต่ราคากระดาน 9.00 บาท สรุปต้นทุนสูงกว่ากระดาน 2.33 บาท..!?
ปัญหาจึงไม่อยู่ที่ว่าราคาหุ้น ORI จะกลับมาสู่ต้นทุนเมื่อใด..แต่มันอยู่เมื่อไหร่หุ้น ORI จะหยุดร่วงต่างหาก..!! ยิ่งกว่านั้น ORI จะมีอะไรดีพอเรียกมีให้สติกลับมาได้บ้าง..!?
ตัวเลขผลกำไรไตรมาส 3/61 ถูกตั้งความหวังว่า..น่าจะช่วยให้หุ้น ORI ฟื้นสติหยุดร่วง..! จากประมาณการว่าจะมีกำไรสุทธิ 800-900 ล้านบาท เพิ่มขึ้น 48-50% จากช่วงเดียวกันปีก่อน 556 ล้านบาท
แต่ก็แอบห่วง ๆ..เพราะดูเหมือนตัวกำไรที่ว่าจะมีกำไรพิเศษจากการขายที่ดิน 358 ล้านบาท เท่ากับว่ากำไรจากการดำเนินงานปกติอยู่ที่ 442-542 ล้านบาท (ต่ำกว่าไตรมาสเดียวกันปีก่อน)
หากตัวเลขออกมาเป็นจริงดั่งว่า..แทนที่จะเป็น “ความหวัง” อาจกลายเป็นว่า “หวังไม่ได้” ขึ้นมา..นั่นยิ่งทับถมให้หุ้น ORI เสียศูนย์ขึ้นไปอีกก็เป็นได้
จุดเปลี่ยนหุ้น ORI จึงอยู่ตรงงบไตรมาส 3/61 นี่แหละ.!!ว่าจะ “ฟื้นหรือฟุบ” กันแน่..!??
นั่นก็หมายถึงวันนี้ (31 ต.ค.) อาจเป็นการ “รับหุ้นปันผลทั้งน้ำตา” ก็เป็นได้..!??
…อิ อิ อิ… 